31980R1192
L 123/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1192/80 AL CONSILIULUI
din 26 martie 1980
privind încheierea acordului sub formă de schimb de scrisori de modificare a Acordului între Comunitatea Economică Europeană și Republica Islanda în vederea ajustării anumitor specificații tarifare
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere recomandarea Comisiei,
întrucât, ca urmare a amendamentelor care rezultă din recomandarea din 18 iunie 1976 a Consiliului de Cooperare Vamală, precum și ca urmare a unor modificări autonome ale Tarifului Vamal Comun și ale Tarifului Vamal al Islandei, trebuie să se ajusteze anumite specificații tarifare din acordul între Comunitatea Economică Europeană și Republica Islanda (1);
întrucât este necesară modificarea acordului menționat anterior pentru a se prevedea o procedură simplificată de adaptare a specificațiilor tarifare în cazul unor noi modificări de tarife ale părților contractante,
ADOPTĂ PREZENTUL REGULAMENT:
Articolul 1
Acordul sub formă de schimb de scrisori de modificare a Acordului între Comunitatea Economică Europeană și Republica Islanda se aprobă în numele Comunității.
Textul acordului este anexată la prezentul regulament.
Articolul 2
Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 1980.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 martie 1980.